Gandia se suma a la commemoració del Dia Mundial del Parkinson
04 abril 2024

## Gandia se suma a la commemoració del Dia Mundial del Parkinson04 abril 2024Última actualització: 04 abril 2024

![](../gestion/img/cf9f1ad9de40a71b7eaa70a788e5b53612ebb17954aa2da358b018392468a48b.jpg)  
  

La **regidora de Salut i Polítiques Saludables, Liduvina Gil**, i la **presidenta de l'Associació Parkinson Gandia Safor (APGS), Mari Carmen Escrivà**, han presentat les activitats que es duran a terme amb motiu del **Dia Mundial del Parkinson**, que serà dijous que ve, **11 d'abril**.  
  
Gil ha destacant el valor de la tasca que fa l'organització _"visibilitzant aquesta malaltía any rere any, d'una manera infatigable i amb una magnífica programació"_ i ha recordat la importància de la detecció primerenca d'aquesta. _"Des de la regidoria de Salut i el govern municipal, sempre estarem del costat de tots els col·lectius com l'Associació Parkinson Gandia Safor que desenvolupen diàriament un treball que ajuda a fer de Gandia una ciutat que es preocupa per tots els seus habitants"_.  
  
El programa començarà dimarts, 9 d'abril, a les 11 hores amb la jornada de formació "Com previndre entravessaments al domicili", que es farà a la seu de l'APGS i anirà a càrrec de la logopeda Araceli Gozálbez.  
  
Dimecres començarà a les 12.00 hores amb la jornada de portes obertes a la ciutadania, que permetrà a tothom acostar-se a conéixer la seu de l'associació. Després, es lliurarà la tulipa d'or a una persona o entitat que haja treballat molt per l'enfermetat i es durà a terme un vi d'honor.  
  
A més, durant les vesprades dels dos dies, els estudiants de l'IES Veles i Vents també podran visitar les instal·lacions de l'entitat de 17 a 19 hores.  
  
El dijous, 11 d'abril, a les 12 hores, tindrà lloc la lectura del manifest a l'Ajuntament de Gandia. Després, la plaça Major serà l'escenari d'una sessió de neuroboxing impartida per Ricardo Diez.  
  
A les 18 hores, la neuròloga Gemma Más i la logopeda Raquel Cabanilles faran una xerrada sobre l'estimulació no invasiva a la Casa de la Marquesa i, a les 20 hores, tindrà lloc l'encesa de llums de l'Ajuntament.  
  
Divendres, l'Associació Junts contra el Parkinson de València inaugurarà l'exposició «33 idees per atrapar el moviment», que es podrà visitar al local de l'APGS, a partir de les 11 hores i fins al novembre, moment en què es traslladarà a la biblioteca municipal.  
  
Finalment, a les 14.30 hores, el restaurant Molí Canyar (Potries), acollirà un dinar de germanor per a totes les persones que formen part de l'organització.  
  
La presidenta ha aprofitat per a recordar que les activitats de l'organització continuaran el 16 d'abril amb la xerrada «Recursos propers a tu» a Oliva; el 17 amb la visita al CEIP Francesc Carròs (La Font d'En Carròs) i una lectura col·lectiva al parc Sant Pere, i el 23 amb el taller "Preparant la consulta a neurologia".  
  
A més, ha animat tota la ciutadania a sumar-se a la cursa Run For Parkinson que serà diumenge, 26 de maig, a la platja de Gandia. Per acabar, ha agraït a l'Ajuntament i a la regidora tot el suport que ha rebut l'APGS.